钦定古今图书集成/明伦汇编/交谊典/第057卷 > 《八月九日武林达宣差招宴时武良弼太守廉山御史同席》朱德润
## 钦定古今图书集成/明伦汇编/交谊典/第057卷 > 《八月九日武林达宣差招宴时武良弼太守廉山御史同席》朱德润

“八月九日天气凉，老仙会客登高堂。会稽太守廊庙
器，黼黻政事多文章。乌台御史守风节，州牧县令皆
循良。盍簪偶尔动清赏，开筵四座罗壶觞。太元真人
眉宇秀，辞辨析理推毫芒。举杯问答兴未已，歌舞落
日增辉光。”娇鬟戏作猛将跃，大娘解演词人狂。冰弦
戛击筝雁度，玉板拍裂鸣鼍镗。婵娟鬓亸珠阿娜，细
腰裙动金琅珰。霜糖炊粳荐膏膋，海错饤盘传蔗浆。
蜡炬照席飞银烬，桂花绕屋吹天香。人生得意须尽
醉，酒渍啼痕秋梦长。东山谢傅等陈迹，洛阳金谷何
茫茫。月明上马清露下，无使乐极生悲伤。